### Beslutninger

Fremsendes til Teknisk Udvalg til behandling i henhold til beslutning i byrådets møde den 17. december 2025.

###

BESLUTNINGSFORSLAG FRA Johanne Lassen

Villaerne beliggende [adresse], [adresse] og [adresse] 100, 8210 Århus indgår i Lokalplan 1165 for Frydenlundcentret, som delområde I og delområde II.

Villaerne er begge kategoriseret bevaringsværdige med SAVE værdi 4 = ”særlig betydning for kommunen på grund af deres arkitektur, kulturhistorie og håndværksmæssige kvalitet”. Nedrivningstilladelse kræver derfor dispensation fra gældende vedtagelser i kommune. Vi ser ikke nogen kvalitative begrundelser for at give denne dispensation til at smadre kulturhistorie.

I lokalplan 1165 planlægges opført bygninger i 2- 3 etager med 58 små boliger på grundene til erstatning for de to enfamilieshuse.

I henhold til kommuneplan 2025 skal en sådan tilvækst af boliger ske indenfor et område udpeget til ”fokuseret byvækst”. Delområde I og II er ikke udpeget til ”fokuseret byvækst”. Iflg. forvaltningens redegørelse til Lokalplan 1165 så ”fremgår det af retningslinjerne i Kommuneplanen at byforandringer uden for de afgrænsede byvækstområder som udgangspunkt kun kan ske, når forskellige kriterier er opfyldt. Blandt andet skal projektet være i overensstemmelse med sammenhængende, helhedsorienteret planlægning for bysamfundet” og at ”nye projekter skal bidrage med funktioner, kvaliteter og sammenhænge, der er behov for eller efterspørgsel efter lokalt”.

Det ville derfor være mere hensigtsmæssigt at planlægge for delområde I og II sammen med Helhedsplan for [adresse] og tilpasse til det omgivende villakvarter fremfor til et fokuseret byvækstområde.

Beslutningspunkter:

1) Delområde I og II udtages af Lokalplan 1165 Frydenlundcentret.

2) Der udstedes forbud mod nedrivning af villaerne [adresse], [adresse] og [adresse] 100, [adresse] med henblik på bevarende lokalplan

3) Forvaltningen afgrænser sammen med Fællesrådet område for udarbejdelse af bevarende lokalplan og udarbejder en sådan,

Velfærdslisten i [adresse] den 8.12.2025

Ron Eriksen

Margrethe Svendsen